Sveitarfélagið Árborg hefur hlotið jafnlaunavottun sem er staðfesting á því að jafnlaunakerfi sveitarfélagsins samræmist kröfum jafnlaunastaðalsins ÍST 85 : 2012 . Meginmarkmið jafnlaunavottunar er að vinna gegn kynbundnum launamun og stuðla að jafnrétti kynjanna á vinnumarkaði . Með innleiðingu jafnlaunastaðals hefur sveitarfélagið komið sér upp stjórnunarkerfi sem tryggir að málsmeðferð og ákvarðanir í launamálum byggist á málefnalegum sjónarmiðum og feli ekki í sér kynbundna mismunun . Jafnlaunavottun er stöðugt umbótaferli hjá sveitarfélaginu . Megináherslur í jafnlaunamálum Jöfn laun og kjör fyrir jafnverðmælt störf Sveitarfélagið Árborg greiðir starfsfólki jöfn laun og það nýtur sömu kjara fyrir sömu eða jafnverðmæt störf . Til að styðja jafnlaunastefnuna fer sveitarfélagið eftir íslenska staðlinum ÍST 85 : 2012 um jafnlaunakerfi . Samkvæmt staðlinum skulu launaviðmið vera fyrirfram ákveðin og fela ekki í sér beina eða óbeina mismunum . Allar ákvarðanir sem hafa áhrif á kjör skulu byggjast á málefnalegum forsendum , óháð kyni . Með reglulegum innri og ytri mælingum , ásamt launageiningu er lagt mat á framfylgni jafnlaunastefnunnar . Ráðningar , starfsþróun og símenntun án kerfisbundinnar mismununar Sveitarfélagið Árborg kappkostar að ráðningar , starfsþróun og símenntun feli ekki í sér kerfisbundna mismunun vegna kyns , aldurs eða þjóðernis . Markvisst skal leita leiða til að jafna kynjahlutfall í öllum starfsgreinum . Að öllu jöfnu skuli ráðningar stuðla að jafnara kynjahlutfalli . Nýta skal starfsþróun og símenntun til aukins jafnréttis kynja á vinnustað . Þá beitir sveitarfélagið sér fyrir reglulegri fræðslu um jafnréttismál fyrir starfsmenn og stjórnendur þess . Starfsfólki sveitarfélagsins er gert kleift að samræma skyldur sínar gagnvart vinnu og einkalífi með sveigjanlegum vinnutíma eða annarri vinnuhagræðingu , eftir því sem við verður komið vegna eðlis starfsemi sveitarfélagsins og þörf er á .